als_Latn dik_Latn sag_Latn
Për 7 ditë në peshën e dëshiruar me dietën e "General Motors"
Ky program është i përshtatshëm për ata që dëshirojnë të humbasin peshë nga 5-10 kilogram në javë. Përveç të tjerash, rregullon qëndrimin dhe emocionet...
2012-11-06
Kategoria: Dietat
Ky program është i përshtatshëm për ata që dëshirojnë të humbasin peshë nga 5-10 kilogram në javë. Përveç të tjerash, rregullon qëndrimin dhe emocionet. Efikasiteti i kësaj diete në humbjen e peshës për 7 ditë është se ushqimi që konsumohet mbaron duke djegur më shumë kalori se sa ka vetë ushqimi.
Kjo dietë mund të programohet sa herë të duash, pa u brengosur për ndonjë komplikim. Është i krijuar për të pastruar sistemin tuaj nga papastërtitë dhe të jep ndjesinë e mirëqenies. Pas shtatë ditëve ju do të filloni të ndiheni më i lehtë përshkak se do të keni rënë së paku 5 kilogram. Do të keni gjallëri të shtuar dhe temperament të përmirësuar.
Dieta per humbje peshe brenda 7 ditësh është zhvilluar për stafet e kompanisë amerikane "General Motors". Kjo recetë është përgatitur me ndihmën e Departamentit Bujqësor Amerikan dhe Administratës për Ushqim dhe Barna. Ajo është testuar në Qendrën Kërkimore "John Hopkins" dhe është aprovuar për shpërndarje dhe përdorim nga Bordi i Drejtorëve të kompanisë "General Motors". General Motors, në çdo aspekt, e mbështet këtë program dhe e bën të arritshme për përdorim për të gjithë punonjësit e saj dhe familjet e tyre.
Dieta për humbjen e peshës për një javë
Dita e parë: Të gjitha frutat, përveç bananave.
Dita e parë e juaja përfshin ngënien e të gjitha frutave që dëshiron. Sugjerohet shumë të konsumoni limon në ditën e parë. Në veçanti, shalqirin dhe pjeprin. Nëse e kufizoni konsumin e frutave, vetëm në shalqi dhe pjepër ka gjasa për të rënë 1.3 kg në ditën e parë. Ju po përgatisni sistemin tuaj për programin në vijim. I vetmi burim i juaji i ushqimit janë frutat e freskëta apo të konservuara. Frutat janë ushqimet e përsosura të natyrës. Ato ofrojnë gjithçka që ju mund të dëshironi për të jetuar një jetë të shëndetshme.
Dita e Dytë: Të gjitha perimet.
Ju inkurajoheni të hani deri sa të ngopeni me të gjitha perimet që dëshironi, si të gatuar ashtu edhe të pa gatuar. Nuk ka kufizim në sasi apo llojet që dëshironi të zgjidhni. Për karbohidratet, ju do të filloni ditën tuaj të dytë me një patate të madhe, të pjekur për mëngjes. Ju mund t’i shtoni pak gjalp patates, gjithmonë nëse do ta dëshironi. Dita e Dytë fillon me karbohidrate kompleks të bashkuar me një dozë të vajit. Kjo merret në mëngjes për energji dhe balancë. Pjesa vazhduese e ditës së dytë përbëhet nga perimet që janë thjeshtë pa kalori dhe ofrojnë vlerat ushqyese esenciale dhe me fibër.
Dita e Tretë: Një përzierje të frutave dhe perimeve që zgjidhni ju vet si dëshironi.
Çfarëdo sasie, çfarëdo madhësie. Por, akoma jo banane. Sot nuk ka as patate. Dita e Tretë eliminon pataten për shkak se ju i merrni karbohidratet përmes frutave. Sistemi juaj tani është i përgatitur për të filluar të djegë kilogramët e tepërt. Ju prapë do të lakmoni, por kjo do të fillojë të venitet nga dita e katërt.
Dita e Katërt: Banane dhe qumësht.
Sot ju do të hani 8 apo më shumë banane dhe të pini tri gota qumësht. Kjo do të kombinohet me një supë speciale e cila mund të pihet në sasi të kufizuar. Dita e Katërt; banane, qumësht dhe supë tingëllon më e çuditshmja, dhe më e pa dëshirueshmja, apo jo? E po kemi një surprizë. Ju sigurisht se nuk do të hani të gjitha bananet që ju lejohet. Por, ato i ke për potasiumin që ke humbur dhe sodiumin që të ka munguar tri ditëve të fundit. Ju do të filloni të vëreni humbjen e dëshirës për ëmbëlsira. Do të befasoheni se sa lehtë kjo ditë do të kaloj.
Dita e Pestë: Sot është ditë gostie.
E shikoni ë.. .. Dieta per humbje peshe për 7 dite ka edhe gosti! Sot ju do të hani mish lope dhe domate. Ha dy porcione nga 300 gram mish lope. Pse jo edhe hamburger. Kombino këtë ushqim me 6 domate të plota. Në ditën e pestë ju duhet të rrisni sasinë e pirjes së ujit deri në 1 litër. Kjo është për të pastruar sistemin tuaj nga acidi urik që prodhon organizmi. Dita e pestë, mish lope dhe domate. Mishi i lopës është për të marrë hekur dhe proteina, kurse domatet janë për tretje dhe fibër. Sa më shumë ujë të pini, aq më shumë do të pastrohet sistemi juaj. Sot do të vëreni se keni urinë pa ngjyrë. Sasia e lejuar e mishit të lopës për sot është ekuivalent me 5 hamburger. Nuk ke nevojë të ndihesh se duhesh t’i hash gjithë këtë mish… aq lejohet maksimum. Por, ju patjetër duhet t’i hani të gjashtë domatet.
Dita e Gjashtë: Mish lope dhe perime.
Sot mish lope dhe perime pa kufizime. Hani sa të doni. Dita e Gjashtë është e njëjtë me ditën e pestë; hekur dhe proteina nga mishi lopës, vitamina dhe fibër nga perimet. Që nga sot sistemi juaj është totalisht i prirur për të humbur peshë. Ju, gjithashtu duhet të vëreni ndryshime të dukshme në mënyrën që dukeni sot, krahasuar me ditën e parë.
Dita e Shtatë: Sot ushqimi juaj përbëhet nga orizi ngjyrë kafe, lëng frutash dhe të gjitha perimet që dëshironi të konsumoni.
Dita e Shtatë përfundon programin. Tani keni sistemin tuaj nën kontroll dhe ai duhet të të falënderojë për shpëlarjen dhe pastrimin që i keni bërë. Dieta për humbjen e peshës brenda 7 ditëve përfundon me kaq sepse këtu përfundoi edhe dita e shtatë. Kjo pra ishte dieta për rënien nga pesha për një javë. Provojeni. Nuk humbisni asgjë....
Supa shoqëruese për humbje peshe
Supa në vijim ka për qëllim të përdoret si suplement (shtesë) në dietën tuaj. Mund të pihet në sasi të pakufizuar dhe në çfarëdo kohe të ditës. Inkurajoheni veten të konsumoni në sasi të mëdha këtë lloj supe. Mund t’ia filloni që nga dita e parë. 1 litër ujë, 6 qepë të mëdha, 2 speca të gjelbër (verdhë), domate të plota (freskëta apo të konservuara), 1 kokë lakër, 1 tufë selino, 4 zarf supë, Qepe Mix Lipton (është e vlefshme edhe ndonjë gjë tjetër nëse nuk keni lipton), barishte dhe shije sipas dëshirës.
als_Latn als_Latn unk pap_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn